Dvory 1

Dvory 1 (staršie: Dvory I) sú lokalita v Bratislave a časť miestnej časti Dvory v mestskej časti Bratislava-Petržalka.

Poloha 

Dvory I. sa nachádzajú v strednej až južnej časti Petržalky. Prirodzenú hranicu medzi Lúkami a Dvormi tvorí z juhu Bratská ulica. Z východu je to Jiráskova ulica, ktorá oddeľuje Dvory I. od sektoru Dvory II a zo západu to je jedna zo štyroch hlavných ciest Petržalky, Panónska cesta tiahnúca sa naprieč sídliskami Dvory a Lúky. Na severe je to Ševčenkova ulica, ktorá ich oddeľuje od sídliska Dvory III, no napriek tomu sa nejedná o veľkú radiálu (ide o dvojprúdovú cestu).

Názvy ulíc 

 Prokofievova ulica → Sergej Prokofiev 1891-1953, hudobný skladateľ
 Ševčenkova ulica → Taras Hryhorovič Ševčenko 1814-1861, spisovateľ
 Sokolovského ulica → dnes Švabinského ulica → Max Švabinský 1873-1962, maliar
 Sawickej ulica → dnes Andrusovova ulica → Dimitrij Andrusov 1897-1976, geológ
 Čapajevova ulica → dnes Ulica Ondreja Štefanka
 Kolmá ulica
 Fedinova ulica → Konstantin Fedin 1897-1977, spisovateľ

Sídliskový sektor vznikol v rokoch 1983-1986, na jeden sektor sa staval dlhú dobu.

Školstvo 
V roku 1986 bola na Prokofievovej 5 otvorená základná škola, ktorá má v súčasnosti nie práve najlepšiu povesť, veľa detí tam dochádza aj zo sektoru Kopčany a Kopčianskej ulice. 

Na Dvoroch I. vznikli v minulosti až štyri materské školy: Prokofievova 4, Ševčenkova 35, Fedinova 7 a Ševčenkova 11.

V súčasnosti svojmu pôvodnému účelu slúžia MŠ Ševčenkova 35-v súčasnosti sedem tried a súkromná materská škola Fedinova 7. Na Ševčenkovej ulici 11 sídli metodicko-pedagogické centrum a budova Prokofievovej 4 slúži ako okresná prokuratúra. Na Švabinského ulici sa nachádza odborné účilište a praktická škola pre špeciálnych absolventov zš a pedagogicko-psychologické centrum.

Šport, voľnočasové aktivity 
Na Prokofievovej 2 sa nachádza športová hala. Na Andrusovovej ulici sa nachádza detské ihrisko a na Fedinovej ulici sa nachádza park, ktorí slúži na rekreáciu pod korunami stromov.

Zdravotníctvo 
Poliklinka, Fedinova 9.

Obchody, reštaurácie a iné 
Lidl na ulici Ondreja Štefanka, Tesco express - Ševčenkova ulica, cukráreň a hasičská stanica.

Dopravné spojenie

Referencie

Zdroje 
 https://imhd.sk/ba/cestovne-poriadky
 http://www.mssevcenkova.sk/
 https://www.google.sk/maps/
 https://www.navstevalekara.sk/zdravotnicke-zariadenia/bratislavsky-kraj-k300/bratislava-5-o504/petrzalka-m1015/zdravotne-stredisko-fedinova-zz2.html

Petržalka